**Z A P I S N I K**

sa 14. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 21. prosinca 2022. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Branislav Mišljenović
6. Antun Lukić,
7. Mihael Sabadoš,
8. Robert Mesaroš

**Odsutni članovi Općinskog vijeća:**

1. Tomislav Panenić, najavio izostanak
2. Dejan Ljikar, najavio izostanak

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović - računovodstveni referent
5. Andrea Horvatović – komunalni i poljoprivredni redar

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 8 vijećnika od 10 vijećnika) i da se mogu donositi pravovaljane odluke.

Predsjednik prelazi na utvrđivanje dnevnog reda i predlaže dopunu dnevnog reda na način da se isti nadopuni točkom 17. Prijedlog Odluke o proglašenju komunalne infrastrukture javnim dobrom u općoj uporabi.

Predsjednik daje prijedlog izmjena i dopuna dnevnog reda na glasanje, te utvrđuje da je sa 8 glasova „ZA“, odnosno jednoglasno usvojen prijedlog izmjena i dopuna dnevnog reda.

Predsjednik daje dnevni red sa predloženom dopunom na glasanje, te konstatira da je sa 8 glasova „ZA“, odnosno jednoglasno usvojen

**DNEVNI RED:**

1. Prijedlog Programa građenja komunalne infrastrukture u 2023. g.
2. Prijedlog Programa održavanja komunalne infrastrukture za 2023. g.
3. Prijedlog Programa javnih potreba u kulturi za 2023. g.
4. Prijedlog Programa javnih potreba u sportu za 2023. g.
5. Prijedlog Programa utroška sredstava šumskog doprinosa za 2023. g.
6. Prijedlog Programa utroška sredstava naknade za zadržavanje nezakonito izgrađene zgrade u prostoru za 2023.g.
7. Prijedlog Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta na području Općine Tompojevci za 2023. godinu.
8. Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2023. godini.
9. Prijedlog Programa socijalne skrbi za 2023. g.
10. Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2023. godini.
11. Prijedlog Proračun Općine Tompojevci za 2023. i projekcije za 2024**.** i 2025**.** g.
12. Prijedlog Odluke o izvršenju Proračuna Općine Tompojevci za 2023. g.
13. Prijedlog Odluke o socijalnoj skrbi.
14. Prijedlog odluke o izradi III. Izmjena i dopuna PPUO Tompojevci.
15. Analiza stanja sustava civilne zaštite na području Općine Tompojevci u 2022.g.
16. Godišnji plan razvoja sustava civilne zaštite na području Općine Tompojevci za 2023. g.
17. Prijedlog Odluke o proglašenju komunalne infrastrukture javnim dobrom u općoj uporabi.

Prije prelaska na dnevni red Predsjednik je otvorio raspravu o zapisniku sa 13. sjednice Općinskog vijeća Općine Tompojevci, održane dana 15. studenog 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 8 glasova „ZA“ usvojilo Zapisnik.

**Točka 1.**

**Prijedlog Programa građenja komunalne infrastrukture u 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  Program građenja komunalne infrastrukture za 2023. g. planiran je u iznosu od 479.240,00 eura. Sredstva su predviđena za građenje građevina komunalne infrastrukture koje će se graditi u uređenim dijelovima građevinskog područja (pojašnjava po stavkama), građevine komunalne infrastrukture koje će se graditi izvan građevinskih područja (pojašnjava po stavkama) i postojeće građevine komunalne infrastrukture koje će se rekonstruirati i način rekonstrukcije, (pojašnjeno po stavkama).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa građenja komunalne infrastrukture u 2023. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 2.**

**Prijedlog Programa održavanja komunalne infrastrukture za 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  Program održavanja komunalne infrastrukture za 2022. g. planiran je u iznosu od 125.775,00 eura. Sredstva su predviđena za održavanje nerazvrstanih cesta, građevina i uređaja javne namjene, javne rasvjete, javnih površina na kojima nije dopušten promet motornim vozilima, javnih zelenih površina i čistoće javnih površina, groblja, deratizacija i dezinsekcija i veterinarsko-higijeničarski poslovi (pojašnjeno po stavkama).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa održavanja komunalne infrastrukture za 2023. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 3.**

**Prijedlog Programa javnih potreba u kulturi za 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković* - u Programu javnih potreba u kulturi za 2023. g., predviđena su sredstva za kulturno umjetnički amaterizam, kulturne manifestacije i sufinanciranje projekta „Bibliobus“. Ukupna vrijednost Programa iznosi 9.330,00 eura. Sredstva će se dodjeljivati putem natječaja (osim bibliobusa).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa javnih potreba u kulturi za 2023. g**.** na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 4.**

**Prijedlog Programa javnih potreba u sportu za 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković* - U Programu javnih potreba u sportu za 2023. godinu, predviđena su sredstva za redovan rad nogometnih klubova i ostalih sportskih udruga, kao i sredstva za održavanje sportskih priredbi. Ukupna vrijednost Programa je 9.950,00 eura. Sredstva će se dodjeljivati putem natječaja.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa javnih potreba u sportu za 2023. g**.** na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 5.**

**Prijedlog Programa utroška sredstava šumskog doprinosa za 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković -* Programom utroška sredstava šumskog doprinosa za 2023. g., planiraju se sredstva od šumskog doprinosa u iznosu od 26.500,00 eura, a ista će se utrošiti za rekonstrukciju ceste u naselju Berak, izgradnju parkirališta kod nogometnog igrališta i bočališta u Tompojevcima.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava šumskog doprinosa za 2023. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 6.**

Prijedlog Programa utroška sredstava naknade za zadržavanje nezakonito

izgrađene zgrade u prostoru za 2023.g.

Predsjednik daje riječ Kati Cvitković (izvjestiteljici ove točke).

*Kata Cvitković -* Programom utroška sredstava naknade za zadržavanje nezakonito izgrađene zgrade u prostoru za 2023. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru u iznosu od 350,00 eura. Sredstva će se utrošiti za sanaciju pješačkih staza na području Općine.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava naknade za zadržavanje nezakonito izgrađene zgrade u prostoru za 2023.g.na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 7.**

**Prijedlog Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković -* Programom se određuje korištenje sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2023. g. Ukupna sredstva se planiraju u iznosu od 1115.755,00 eura a raspoređuju se po namjenama (razvrstanih u 4 točke - pojašnjeno). Za realizaciju programa zadužen je Općinski načelnik.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2023. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 8.**

**Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2023. godini**

Predsjednik daje riječ Kati Cvitković (izvjestiteljici ove točke).

*Kata Cvitković -* Od prodaje obiteljskih kuća u državnom vlasništvu na području Općine Tompojevci u 2023. godini planiraju se sredstva u iznosu od 3.780,00 eura (na bazi prošle godine), ukoliko se plan ostvari koristit će se za stambeno zbrinjavanje - sufinanciranje kupovine i gradnje prve nekretnine za stanovanje na području Općine Tompojevci, u skladu s posebnom odlukom Općinskog vijeća Općine Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2023. godini na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 9.**

**Prijedlog Programa socijalne skrbi za 2023. godinu**

Predsjednik daje riječ Kati Cvitković (izvjestiteljici ove točke).

*Kata Cvitković -* Ovim Programom socijalne skrbi, na temelju Zakona o socijalnoj skrbi, planirana su sredstva za sljedeće aktivnosti: Pomoć za podmirenje troškova stanovanja (pravo na ovu vrstu pomoći, temeljem Zakona o socijalnoj skrbi ostvaruju korisnici zajamčene minimalne naknade), ostale pomoći obiteljima i kućanstvima (pojašnjeno da Program sadrži sve stavke koje su i do sada bile u provedbi,). Planirana vrijednost programa je 26.530,00 eura.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa socijalne skrbi za 2023. godinu na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 10.**

**Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković –* Sredstva za rad političkih stranaka i nezavisnih vijećnika/ca u Općinskom vijeću za 2023. godinu planirana su u općinskom proračunu za 2023.g. Za svakog člana Općinskog utvrđuje se mjesečni iznos sredstava od 13,00 eura, a za svakog člana Općinskog vijeća podzastupljenog spola (žene) utvrđuje se mjesečni iznos od 14,30 eura.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2023 g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 11.**

**Prijedlog Proračuna Općine Tompojevci za 2023. i projekcije za 2024. i 2025. g.**

Predsjednik daje riječ Mariji Filipović (izvjestiteljici ove točke).

*Marija Filipović* – Proračun je planiran u eurima i donosi se na drugoj razni. Planirani prihodi za 2023. g iznose 2.449.660,00 eura ( pojašnjava). Planirani rashodi iznose 2.605.835,00 eura (pojašnjava). Budući da su planirani prihodi manji u odnosu na rashode manjak prihoda će se pokriti iz prenesenog viška prihoda u iznosu od 156.175,00 eura. Uz proračun se donose i projekcije za 2024. i 2025. Prihodi i rashodi za 2024. godinu iznose 1.577.820,00 eura, a za 2025. godinu prihodi i rashodi iznose 2.054.390,00 eura. Prihodi i rashodi su prikazani u općem i posebno dijelu proračuna, a sastavni dio proračuna je i obrazloženje koje je priloženo uz proračun.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Proračuna Općine Tompojevci za 2023. i projekcije za 2024**.** i 2025**.** g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 12.**

Prijedlog Odluke o izvršenju Proračuna Općine Tompojevci za 2023. god

Predsjednik daje riječ Kati Cvitković (izvjestiteljici ove točke).

*Kata Cvitković* - Sukladno Zakonu o proračunu ovom Odlukom uređuje se struktura prihoda i primitaka te rashoda i izdataka Proračuna općine Tompojevci za 2022., njegovo izvršavanje, opseg zaduživanja i jamstava, upravljanje financijskom i nefinancijskom imovinom, te druga pitanja u izvršavanju Proračuna (dodatno pojasnila).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o izvršenju Proračuna Općine Tompojevci za 2023. god. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 13.**

*Prijedlog Odluke o socijalnoj skrbi*

Predsjednik daje riječ Kati Cvitković (izvjestiteljici ove točke).

*Kata Cvitković* –Budući je na snagu stupio novi Zakon o socijalnoj skrbi, predlaže se donošenje nove Odluke o socijalnoj skrbi usklađene s novim Zakonom o socijalnoj skrbi (pojašnjava sva prava propisana Odlukom).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o o socijalnoj skrbi na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 14.**

Prijedlog odluke o izradi III. Izmjena i dopuna PPUO Tompojevci

Predsjednik daje riječ Kati Cvitković (izvjestiteljici ove točke).

*Kata Cvitković* - osnovni cilj i programsko polazište III. Izmjena i dopuna Prostornog plana uređenja Općine Tompojevci je stvaranje prostornih uvjeta za planirani razvoj Općine Tompojevci. U članku 2. navedeno je što sve III. Izmjene i dopune PPUO Tompojevci obuhvaćaju. U cilju utvrđivanja vjerojatno značajnog utjecaja na okoliš, Općina je provela postupak ocjene o potrebi strateške procjene utjecaja na okoliš za III. Izmjene i dopune PPUO, i na temelju provedenog postupka Općinski načelnik je dana 19.12.2022. godine donio Odluku da nije potrebno provesti stratešku procjenu utjecaja na okoliš za III. Izmjene i dopune Prostornog plana uređenja Općine Tompojevci.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o o socijalnoj skrbi na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 15.**

Analiza stanja sustava civilne zaštite na području Općine Tompojevci u 2022.g.

Predsjednik Općinskog vijeća daje riječ Andrei Horvatović (izvjestiteljici ove točke).

Andrea Horvatović – člankom 17. stavak 1. Zakona o sustavu civilne zaštite definirano je da predstavnička tijela jedinica lokalne i područne (regionalne) samouprave na prijedlog izvršnog tijela u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje (pojasnila što sve Analiza sustava CZ u 2022. godinu sadržava).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Analizu stanja sustava civilne zaštite na području Općine Tompojevci u 2022.g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ Analiza jednoglasno usvojena.**

**Točka 16.**

Godišnji plan razvoja sustava civilne zaštite na području Općine Tompojevci za 2023. g

Predsjednik daje riječ Andrei Horvatović (izvjestiteljici ove točke).

Andrea Horvatović – Godišnji plan razvoja sustava civilne zaštite Općine Tompojevci za 2023. godinu ima za cilj integriranje političkih, ekonomskih, sigurnosnih, infrastrukturalnih, socijalnih, društvenih i drugih procesa radi sprječavanja ili smanjenja ugroza i vjerojatnosti od bilo kojeg rizika (pojasnila što sve Plan sadrži i koliko je sredstava za financiranje sustava CZ planirano u proračunu za 2023. godine)

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Godišnji plan razvoja sustava civilne zaštite na području Općine Tompojevci za 2023. gna glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ Godišnji plan jednoglasno usvojen.**

**Točka 17.**

Prijedlog Odluke o proglašenju komunalne infrastrukture javnim dobrom u općoj uporabi

Predsjednik daje riječ Kati Cvitković (izvjestiteljici ove točke).

*Kata Cvitković -* u skladu s odredbama Zakona o komunalnom gospodarstvu a po naputku revizije iz 2020. godine Općini je naloženo donošenje odluke o proglašenju komunalne infrastrukture javnim dobrom u općoj uporabi i pribavljanje geodetskih elaborata izvedenog stanja komunalne infrastrukture te njihovo dostavljanje nadležnom sudu i nadležnom tijelu za katastar radi upisa komunalne infrastrukture u zemljišne knjige i evidentiranja u katastru kao javnog dobra u općoj uporabi u neotuđivom vlasništvu Općine. Ovom odlukom obuhvaćene su nerazvrstane ceste i javna rasvjeta.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o proglašenju komunalne infrastrukture javnim dobrom u općoj uporabi na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

Na kraju sjednice Općinski načelnik se osvrnuo na proteklo razdoblje i aktivnosti koje su u predizborno programu obećane, a nakon samo godinu i pol dan mandata i skoro izvršene (kao što su: povećanje naknada za novorođenu djecu, isplata Božićnice umirovljenicima, poticajne mjere za mlade obitelji – sufinanciranje izgradnje ili kupnje kuće i ost.). Zahvalio svima na suradnji i čestitao nadolazeće blagdane. Predsjednik Općinskog vijeća Ivan Štefanac također zahvaljuje svima na suradnji i želi svima Sretan Božić i uspješnu Novu godinu.

Sjednica završila u 14,40 sati

KLASA: 021-05/21-01/15

URBROJ: 2196/07-02-21-26

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac